จงสรุปบทความ บริษัทพัฒนาอสังหาฯ ของจีนเริ่มประสบปัญหาเข้าถึงแหล่งเงินทุนลำบาก
ทางการจีนพยายามลดความร้อนแรงของตลาดอสังหาของจีนมาสักพักใหญ่ๆ แล้วเพื่อป้องกันในเรื่องของความเสี่ยงของเศรษฐกิจจีน และเน้นให้บริษัทพัฒนาอสังหาริมทรัพย์ของจีนเน้นตลาดเช่ามากขึ้น แต่ปัญหาหลังจากทางการจีนพยายามควบคุมความเสี่ยงเศรษฐกิจจีนมากเกินไปนั้นเริ่มเกิดขึ้นแล้วคือบริษัทเหล่านี้เริ่มประสบปัญหาระดมเงินทุนได้ยากขึ้น หลังจากทางการจีนเริ่มที่จะลงมาดูแลตลาดตราสารหนี้มากขึ้น ทำให้บริษัทพัฒนาอสังหาริมทรัพย์ในจีนเริ่มประสบปัญหาในการระดมเงินทุน เพราะโดยปกติแล้วบริษัทเหล่านี้มักจะออกหุ้นกู้เพื่อที่จะก่อสร้างโครงการใหม่ๆ เสร็จแล้วก็รีไฟแนนซ์อีกรอบโดยการใช้หุ้นกู้ เพื่อที่จะทำให้ต้นทุนทางการเงินต่ำลงไปอีก ออกหุ้นกู้ก็ไม่มีใครสนใจเท่าไหร่ เพิ่มผลตอบแทนก็แล้ว แต่กลายเป็นว่าช่วงที่ผ่านมาบริษัทพัฒนาอสังหาริมทรัพย์ของจีนได้ระดมทุนผ่านตลาดตราสารหนี้แต่ไม่ค่อยมีผู้ที่สนใจลงทุนมากนัก แม้แต่ขนาดบริษัทพัฒนาอสังหาริมทรัพย์อันดับต้นๆ ของจีนอย่าง Evergrande ได้เพิ่มผลตอบแทนแก่หุ้นกู้บริษัทในช่วงที่ผ่านมาก็ไม่มีใครสนใจ บางบริษัทอย่าง Country Garden และ Hopson Development มีแผนที่จะออกหุ้นกู้มูลค่ารวมกันกว่า 5,300 ล้านเหรียญสหรัฐ ล่าสุดก็ล้มเลิกแผนที่จะระดมทุนแล้ว กลัวว่าจะจ่ายหนี้ไม่ได้ นักวิเคราะห์คาดว่าปัญหาเกิดจากความหวาดกลัวว่าปีนี้บริษัทพัฒนาอสังหาริมทรัพย์นั้นจะไม่มีเงินต้นจ่ายให้กับผู้ถือหุ้นกู้ เพราะในช่วงที่ผ่านมามีบริษัทในจีนหลายๆ รายเริ่มเบี้ยวไม่จ่ายดอกเบี้ยให้กับผู้ถือหุ้นกู้ และรวมไปถึงเงินต้นด้วย โดยในปีหน้า บริษัทพัฒนาอสังหาริมทรัพย์จะครบรอบที่จะต้องจ่ายเงินต้นให้กับผู้ถือหุ้นกู้ เนื่องจากตราสารหนี้ครบรอบอายุ โดย 3 ปีข้างหน้านั้นบริษัทพัฒนาอสังหาริมทรัพย์ของจีนต้องจ่ายเงินต้นมูลค่ากว่า 2 แสนล้านเหรียญสหรัฐ และปีนี้ต้องจ่ายเกือบ 27,000 ล้านเหรียญสหรัฐ ขณะที่ Trader ที่ไม่เปิดเผยชื่อของสถาบันการเงินใหญ่ในจีนก็กล่าวกับ South China Morning Post ว่าพยายามที่จะไม่ซื้อหุ้นกู้ของบริษัทที่ได้ต่ำกว่าเรท AA+ เพราะกลัวว่าบริษัทที่ได้เรตติ้งต่ำกว่านี้จะเบี้ยวหนี้ ใช้วิธีระดมทุนจากด้านนอก บริษัทพัฒนาอสังหาขนาดกลางและเล็กของจีนเมื่อประสบปัญหาเหล่านี้จึงต้องเพิ่มผลตอบแทนเข้าไปเพิ่ม โดยในรอบ 2 ปีที่ผ่านมา ผู้บริหารบริษัทเหล่านี้ได้กล่าวว่าได้เพิ่มผลตอบแทนของหุ้นกู้อีกประมาณ 0.3 ถึง 0.5% เพื่อที่จะให้นักลงทุนสนใจมากขึ้น หรือไม่ก็ต้องใช้วิธีออกหุ้นกู้ผ่านตลาดตราสารหนี้ในต่างประเทศมากขึ้น ในช่วงที่ผ่านมาบริษัทจีนหลายๆ แห่งเริ่มใช้วิธีกู้เงินจากต่างประเทศมากขึ้น โดยเพิ่มผลตอบแทนเพิ่มขึ้นกว่าการออกตราสารจีนแผ่นดินใหญ่ไปอีก แต่อย่างไรก็ดีนักลงทุนจากต่างชาติก็ยังชื่นชอบผลตอบแทนจากบริษัทจีนที่มาระดมทุนนอกประเทศ เพราะว่าให้ผลตอบแทนที่สูง ถึงแม้ว่าความเสี่ยงจะสูงตามไปด้วย
ปัญหาหลังทางการจีนพยายามควบคุมความเสี่ยงเศรษฐกิจจีนมากเกินไป และเริ่มที่จะลงมาดูแลตลาดตราสารหนี้มากขึ้น เริ่มส่งผลกระทบให้บริษัทอสังหาริมทรัพย์ประสบปัญหาระดมเงินทุนได้ยากขึ้น เนื่องจากปกติบริษัทเหล่านี้มักออกหุ้นกู้เพื่อก่อสร้างโครงการใหม่ๆ แล้วจึงรีไฟแนนซ์อีกรอบโดยการใช้หุ้นกู้ เพื่อให้ต้นทุนทางการเงินต่ำลง โดยช่วงที่ผ่านมาบริษัทพัฒนาอสังหาริมทรัพย์ของจีนได้ระดมทุนผ่านตลาดตราสารหนี้ แต่ไม่ค่อยมีผู้ที่สนใจลงทุนมากนัก แม้บริษัทพัฒนาอสังหาริมทรัพย์อันดับต้นๆ ของจีนอย่าง Evergrande จะเพิ่มผลตอบแทนแก่หุ้นกู้บริษัทในช่วงที่ผ่านมาก็ไม่มีใครสนใจ ขณะที่ Country Garden และ Hopson Development ซึ่งเคยมีแผนออกหุ้นกู้มูลค่ารวมกันกว่า 5,300 ล้านเหรียญสหรัฐ ก็ต้องล้มเลิกแผนที่ระดมทุน เพราะกลัวจะจ่ายหนี้ไม่ได้

นักวิเคราะห์คาดว่าปัญหาเกิดจากความหวาดกลัวว่า ปีนี้บริษัทพัฒนาอสังหาริมทรัพย์จะไม่มีเงินต้นจ่ายให้ผู้ถือหุ้นกู้ เพราะในช่วงที่ผ่านมามีบริษัทในจีนหลายๆ รายเริ่มเบี้ยวไม่จ่ายดอกเบี้ยรวมไปถึงเงินต้นให้ผู้ถือหุ้นกู้ โดยในปีหน้าบริษัทพัฒนาอสังหาริมทรัพย์ต่างๆ จะครบรอบที่จะต้องจ่ายเงินต้นให้กับผู้ถือหุ้นกู้ เนื่องจากตราสารหนี้ครบรอบอายุ เป็นเงินต้นมูลค่ากว่า 2 แสนล้านเหรียญสหรัฐ และปีนี้ต้องจ่ายเกือบ 27,000 ล้านเหรียญสหรัฐ ทำให้บริษัทพัฒนาอสังหาขนาดกลางและเล็กของจีนที่ประสบปัญหาเหล่านี้ ต้องเพิ่มผลตอบแทนของหุ้นกู้อีกประมาณ 0.3 ถึง 0.5% เพื่อให้นักลงทุนสนใจมากขึ้น หรือใช้วิธีออกหุ้นกู้ผ่านตลาดตราสารหนี้ในต่างประเทศมากขึ้น นอกจากนี้บริษัทจีนหลายๆ แห่งยังเริ่มกู้เงินจากต่างประเทศมากขึ้น โดยเพิ่มผลตอบแทนเพิ่มขึ้นกว่าการออกตราสารจีนแผ่นดินใหญ่ ซึ่งนักลงทุนจากต่างชาติต่างชื่นชอบ แม้ว่าความเสี่ยงจะสูงขึ้นก็ตาม
ข่าวเศรษฐกิจและการเงิน